laion/Wikipedia-Exotic huggingface dataset:
מדליית דרווין

מדליית דרווין (באנגלית: Darwin Medal) הוא פרס המוענק על ידי החברה המלכותית בכל שנה זוגית עבור "עבודה מצוינת בתחום הנרחב של ביולוגיה שבו פעל צ'ארלס דרווין". הפרס הנקרא על שם צ'ארלס דרווין, הוענק לראשונה בשנת 1890. מועמדים לקבלת המדליה חייבים להיות אזרחים של אחת ממדינות חבר העמים הבריטי, או שחיים באחת המדינות לפחות שלוש שנים. הפרס כלל עד שנת 2018, מדליה ומענק כספי של 1000 לירות שטרלינג. החל משנת 2018 המדליה ניתנת בתדירות שנתית וכוללת מענק כספי על סך 2000 לי"ש. 1890 - אלפרד ראסל וולאס 1892 - ג'וזף דולטון הוקר 1894 - תומאס הנרי האקסלי 1896 - ג'ובאני בטיסטה גראסי 1898 - קרל פירסון 1900 - ארנסט הקל 1902 - פרנסיס גולטון 1904 - ויליאם בייטסון 1906 - הוגו דה וריס 1908 - אוגוסט וייסמן 1910 - רולנד טרימן 1932 - קרל קורנס 1948 - רונלד פישר 1952 - ג'ון הלדיין 1962 - ג'ורג' גיילורד סימפסון 1976 - שרלוט אאורבך 1984 - ארנסט מאייר 1996 - ג'ון סלסטון 2016 - קרוליין דין 2018 - ויליאם ג'ורג' היל (אנ') 2019 - פיטר וויליאם הרולד הולנד (אנ') 2020 - רוברט א מרטינס (אנ') 2021 - דולף שלוטר (אנ') 2022 - מרטין אמבלי (אנ') 2023 - פיטר קמפבל אתר האינטרנט הרשמי של מדליית דרווין דף מדליית דרווין באתר החברה המלכותית (באנגלית)
צבי דק-צוואר

צבי דק-צוואר (שם מדעי: Nanger) הוא סוג של צבאיים ממשפחת הפריים, החיים רק באפריקה. בסוג זה המינים הבאים: צבי יחמורי (Nanger damd) - מצוי בסכנת הכחדה חמורה. צבי גראנט (Nanger granti) צבי סומרינג (Nanger soemmerringii) כל המינים שויכו בעבר לסוג צבי, בו נכללים רוב מיני האנטילופות דמויי הצבי. מינים אלו מתאפיינים בצוואר דק וארוך יחסית לשאר הצבאים והם דומים לצבי קלארק וצבי ג'ירפי. הם גדולים למדי מבחינת מידות גוף ולכולם יש כתמים לבנים בבטן ובעכוז. הזכרים שבהם גדולים לרוב בצורה ניכרת מהנקבות. הקרניים שלהם בעלות מבנה ספירלי יותר משל מיני הצבי הרגילים. מדיה וקבצים בנושא צבי דק-צוואר בוויקישיתוף צבי דק-צוואר, באתר ITIS (באנגלית) צבי דק-צוואר, באתר NCBI (באנגלית) צבי דק-צוואר, באתר Animal Diversity Web (באנגלית) צבי דק-צוואר, באתר האנציקלופדיה של החיים (באנגלית) צבי דק-צוואר, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
צבי אמיתי

צבי אמיתי (שם מדעי: Eudorcas) הוא סוג של אנטילופה מתת-משפחת הצבאיים, שהמינים בו חיים רק באפריקה. המינים בסוג זה: צבי תומסון (Eudorcas thomsonii) צבי מונגאלה (Eudorcas albonotata) צבי אדום חזית (Eudorcas rufifrons) צבי הוגלין (Eudorcas tilonura) (ייתכן שהוא תת-מין של צבי אדום חזית) צבי אדום (Eudorcas rufina) (ייתכן שנכחד) כל המינים היו שייכים בעבר לסוג צבי, שבו נכללים רוב מיני האנטילופות דמויות הצבי. למינים בסוג יש פס רחב וכהה למדי באזור המותניים, קרניהם ישרות וארוכות ופרוותם אדמדמה יותר משל מיני הסוג צבי. מדיה וקבצים בנושא צבי אמיתי בוויקישיתוף צבי אמיתי, באתר ITIS (באנגלית) צבי אמיתי, באתר NCBI (באנגלית) צבי אמיתי, באתר Animal Diversity Web (באנגלית) צבי אמיתי, באתר האנציקלופדיה של החיים (באנגלית) צבי אמיתי, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
ציפורה לוריא

ציפורה (ציפי) לוריא (1948 - 7 בדצמבר 2008) הייתה אוצרת אמנות, מבקרת אמנות, פובליציסטית ומרצה ישראלית. פרצה דרך לאמנות נשים, בעיקר מן הציבור הדתי. ציפורה לוריא לבית טסלר נולדה בשנת 1948 בעיר קלוז' שברומניה, עלתה לישראל בגיל עשר והתיישבה בירושלים. היא למדה באולפנת "חורב" ובתום השירות הלאומי נישאה והחלה את לימודיה באוניברסיטה העברית בתולדות האמנות, ספרות אנגלית וספרות השוואתית. התמחתה בתיאטרון מודרני ובאמנות מודרנית. בד בבד למדה במדרשה בתל אביב אצל האמן רפי לביא. בשנים הראשונות לנישואיה לאיש ההתיישבות ישעיהו לוריא התגוררה בירושלים ואחר כך עברה ליישוב עפרה שבחבל בנימין. לוריא כתבה ביקורות אמנות בעיתונים "דבר", עתון 77", "נקודה", "ארץ אחרת" ו"מקור ראשון". בשנים 1996-1995 הגישה תוכנית תרבות דו שבועית ברשת א' של קול ישראל. הקימה כשותפה אוצרת עם אבנר בר חמא את "הגלריה האחרת" בתל אביב. לימדה אמנות ותיאטרון במכללת אמונה ובמכללת תלפיות. נפטרה ב-7 בדצמבר 2008 ממחלת הסרטן. מזלית חצרוני טביב, "קול מקום" בגלריה האחרת, מכללת תלפיות תל אביב, 2002 "קיץ - קטיף" (יחד עם אבנר בר חמא), נווה דקלים, גוש קטיף, 2005 "הוי ארצי מולדתי", בית האמנים, 2007 "יו"ש-עו"ש", הגלריה האחרת, 2008. ציפורה לוריא(הקישור אינו פעיל), מאמריה באתר ארץ אחרת כצל עובר, נקודה, מרץ 2009 עידית עמיחי כותבת לזכרה ב"טרמינל" ציפורה לוריא, אבנר בר חמא, הפורטל הישראלי לאמנויות. אשת תרבות, חוה פנחס-כהן נפרדת מהמבקרת והאמנית ציפורה לוריא. יאיר שלג, ‏שגרירת האמנות מגב ההר, בעיתון מקור ראשון, 20 בנובמבר 2018 נופים וקווים, דבר, 25 בספטמבר 1981 אמנות נאיבית, דבר, 30 באוקטובר 1981 תל אביב בירושלים, דבר, 22 בינואר 1982 נופים אורבניים, דבר, 19 בפברואר 1982
הוקר

האם התכוונתם ל... הוקר איירקראפט – יצרנית מטוסים בריטית הוקר (מחוז) – מחוז במדינת נברסקה, ארצות הברית (Hooker County, Nebraska) אישים: ג'וזף הוקר – גנרל בצבא הדרום ג'ון לי הוקר – זמר וגיטריסט בלוז אמריקני סטיבן הוקר – אתלט אוסטרלי הקר
מצפה איתן

מצפה איתן הוא אתר הנצחה לזכרו של סגן איתן לבב, לוחם ומפקד בגדוד 202 מחטיבת הצנחנים אשר נהרג במלחמת לבנון הראשונה. אתר ההנצחה הוא מצפה הנמצא במעלה הדרך מכביש הצפון אל קיבוץ אדמית, סמוך לגבול הצפון ופארק אדמית. האתר הוקם על ידי משפחת לבב בסיוע קרן קיימת לישראל. מיקום האתר בנקודה קרובה לגבול הצפון אשר צופה על לבנון ועל הגליל המערבי ונהריה מסמל את מסלול שירותו הצבאי של איתן לבב. באתר אזור תצפית הבנוי ממשטח אבן מקומית אותו תוחמת גדר אבנים וכן גלעד ועליו לוח זיכרון. מנקודה זו ניתן לצפות אל חוף הגליל המערבי ונהריה מן הצד האחד ואל גבול הצפון ולבנון מן הצד האחר. במקום יש אזור המיועד למנוחת אורחים ומטיילים, שביל גישה ומספר שולחנות פיקניק. באתר הותקנו אמצעי נגישות, מעקות ושביל המתאים לכיסא גלגלים. האתר נחנך ב-12 ביוני 2015. בחנוכת האתר השתתפה משפחת לבב ואיתה בני משפחה וחבריו לנשק של איתן. כמו כן השתתף מפקד חטיבת הצנחנים בימי מלחמת לבנון, אלוף במילואים יורם יאיר, מפקדים מגדוד 202 מימי המלחמה, נציגי קרן קיימת לישראל וחיילים סדירים מגדוד 202. הסרת הלוט מעל הגלעד בוצעה על ידי זהבה לבב, אימו של איתן ואיתה אחיו דורון ומשפחתו. ב-6 ביוני 1982 יצא צה"ל למבצע שלום הגליל. משימת האיגוף ונחיתה מן הים הוטלה על חטיבת הצנחנים בפיקודו של יורם יאיר. סגן איתן לבב הפליג ללבנון יחד עם הכוח העיקרי של גדוד 202 וחטיבת הצנחנים על גבי נחתות של חיל הים. בשעות הלילה נחתה החטיבה בסמוך לשפך של הנהר אל-אוואלי מצפון לעיר צידון. גדוד 202 ירד מן הנחתות ברגל אל המים הרדודים ועלה על החוף. לאחר קרב קצר התמקם הגדוד על "הבוקסתא", גבעה גבוהה מצפון-מזרח לצידון. הגדוד שהה במקום כיומיים, במהלכם התקדמו כוחות צה"ל מגבול הצפון והגיעו לפאתיה הדרומיים של צידון. ביום שלישי, ה-8 ביוני, השתתף הגדוד בקרבות לכיבוש צידון. ביום רביעי, ה-9 ביוני, נע הגדוד לכיוון צפון על ציר החוף והשתתף בכיבוש העיר דאמור. ביום חמישי, ה-10 ביוני, נע הגדוד לכיוון כפר סיל וביצע סריקה של הרכס ממזרח לכפר סיל. ביום שבת, ה-12 ביוני, השתתף הגדוד בקרב על כפר סיל. בהמשך נע הגדוד לכיוון העיר ביירות והשתתף בקרבות לכיבוש העיר. ביום חמישי, ה-17 ביוני, נהרג סגן איתן לבב בקרב במערב ביירות. יורם יאיר, אתי מלבנון - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990. מדיה וקבצים בנושא מצפה איתן בוויקישיתוף נחנך מצפה איתן לבב לזכר לוחם הצנחנים שנפל במלחמת לבנון הראשונה - באתר קרן קיימת לישראל, 16 ביוני 2015 הנחיתה בחוף האוואלי במלחמת לבנון באתר חיל הים תמונה של נחיתת טנקים של בית הספר לשריון של צה"ל בשפך האוואלי, יוני 1982
ככה זה בעברית

ככה זה בעברית הוא ספר לילדים מאת דתיה בן דור, שיצא בשנת 1990 בהוצאת עם עובד. הספר מוקדש לשפה העברית. המחברת מאירה את רכיבי הלשון השונים באמצעות שירים הומוריסטיים, אליהם מתלווים איורים צבעוניים. התכנים יצוקים אל תוך תבניות ספרותיות-צורניות שונות, החוזרות ונשנות בספר לסירוגין. ככה זה בעברית: תבניות מילים בלי ועם: חלוקה להברות מילים של טעם: תואר השם ופרשנות פיוטית למילים מה אדום / מסתובב / דוקר / מתגלגל / חם / עגול / גדול / קטן / ירוק /?: תארים מילים אחיות: מילים נרדפות שמאל ימין שמאל: הנחלת המושגים שמאל וימין מה מתחיל במַ /אַ /חַ /נַ /תַ /שַׁ?: צליל פותח וסוגר היא והוא: לשון זכר ולשון נקבה שטוזים: שטויות בחרוזים איפה המים?/חורים חורים/איזה צחוק: מדרש תמונה, הבעה בעל פה בספר זה פורסמו לראשונה בדפוס ה"שטוזים" (בשנת 2000 הוציאה בן דור ספר המוקדש כולו להם: "ספר השטוזים של דתיה"). הספר נבחר כספר האהוב על תלמידי כיתות א'- ג' ב"מצעד הספרים השנתי לילדים ולנוער" תשס"ט ע"ש מרים רות. שיר מתוך הספר פורסם בכרזה מאוירת בפרויקט ״שירת ילדים על הדרך״ 2012 של עיריית תל אביב, שדרות ח"ן, תל אביב. סרטון מדובב - קטעים מהספר, בערוץ היוטיוב של דתיה בן דור סרטון אנימציה - היא והוא, בערוץ היוטיוב של דתיה בן דור שירת ילדים על הדרך - ככה זה בעברית שירת ילדים על הדרך 2012 - 60 השירים – הרשימה הסופית, באתר עיריית תל אביב
אליפות צרפת בטניס 1937

אליפות צרפת 1937 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-18 במאי והסתיימו ב-30 במאי. זו הייתה האליפות ה-42 מאז ייסודה. בתחרות זו השתתפו 75 טניסאים שחולקו ל-8 בתים. לקראת התחרות המשתתפים החזקים דורגו כדלקמן: באני אוסטין (בריטניה בריטניה), הפסיד בגמר ברנר דסטרמו (צרפת צרפת), הודח בחצי גמר הנר הנקל (גרמניה הנאצית (1935–1945) גרמניה), ניצח בתחרות גאורג פון מטקסה (אוסטריה אוסטריה), הודח בסיבוב השלישי ג'ורג'ו דה סטפני (ממלכת איטליה ממלכת איטליה), הודח בסיבוב השלישי פול פרה (צרפת צרפת), הודח בסיבוב הרביעי יוסף קסקה (צ'כוסלובקיה צ'כוסלובקיה), הודח בסיבוב השלישי צ'ארלס האריס (ארצות הברית ארצות הברית), הודח בסיבוב השלישי אנדרה מרלן צרפת צרפת), הודח בסיבוב רביעי שו' צ'נגג'י (הרפובליקה הסינית (1928–1949) הרפובליקה הסינית), הודח בסיבוב השלישי פטריק יוז (בריטניה בריטניה), הודח ברבע גמר פרנטישק ציינר (צ'כוסלובקיה צ'כוסלובקיה), הודח ברבע גמר ורנון קירבי (דרום אפריקה (1928–1994) דרום אפריקה), הודח בסיבוב השלישי מרסל ברנר (צרפת צרפת), הודח בסיבוב השלישי אדם באוורובסקי (פולין פולין), הודח בסיבוב הרביעי יוזף הבדה (פולין פולין), הודח בסיבוב השלישי מנצח תחרות של השנה הקודמת גוטפריד פון קרם (גרמניה הנאצית (1935–1945) גרמניה) השנה לא השתתף. בגמר התחרות נפגשו הנר הנקל (גרמניה הנאצית (1935–1945) גרמניה), ובאני אוסטין (בריטניה בריטניה). הנר הנקל ניצח ב-3 מערכות. בתחרות הנשים השתתפו 45 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: הילדה שפרלינג קראווינקל, (גרמניה הנאצית (1935–1945) גרמניה) מנצחת תחרויות 1935-36, ניצחה בתחרות סימון מאתיה (צרפת צרפת), הפסידה בגמר הלן ג'ייקובס (ארצות הברית ארצות הברית), הודחה ברבע הגמר מרגרט סקריבן, (בריטניה בריטניה) מנצחת תחרויות 1933-1934, הודחה ברבע גמר לילי דה לה ואלדן (ספרד ספרד), הודחה בחצי הגמר ידוויגה ינדז'ייובסקה (פולין פולין), הודחה בחצי הגמר מרי הרדוויק (בריטניה בריטניה), הודחה בסיבוב השלישי סילבי הנרוטן (צרפת צרפת), הודחה ברבע הגמר במשחק הגמר הילדה שפרלינג קראווינקל (גרמניה הנאצית (1935–1945) גרמניה) נפגשה עם סימון מאתיה (צרפת צרפת) וכמו בשנה הקודמת ניצחה בשתי מערכות. זה היה המפגש השלישי של טניסאיות אלו בגמר וניצחון שלישי של הטניסאית הגרמנייה. בתחרות השתתפו מספר זוגות. מזוג מנצחי תחרות 1936 ז'אן בורוטרה ומרסל ברנר (צרפת צרפת) הודחו בשלבים המוקדמים. במשחק הגמר נפגשו גוטפריד פון קרם והנר הנקל (גרמניה הנאצית (1935–1945) גרמניה) עם ורנון קירבי ונורמן פרקוהרסון (דרום אפריקה (1928–1994) דרום אפריקה) וניצחו אותם ב-4 מערכות. באותה שנה הזוג הגרמני ניצח גם באליפות ארצות הברית הפתוחה. בתחרות השתתפו 19 זוגות. במשחק הגמר סימון מאתיה (צרפת צרפת) ובילי יורק (בריטניה בריטניה) שיחקו נגד דורותי אנדרוס (ארצות הברית ארצות הברית) וסילבי הנרוטן (צרפת צרפת) וניצחו ב-3 מערכות. בכך הן זכו בתחרות בשנה השנייה ברציפות. באותה שנה הן ניצחו גם באליפות וימבלדון. בתחרות השתתפו 38 זוגות. זוג מנצחי תחרות 1936 בילי יורק (בריטניה בריטניה) ומרסל ברנר (צרפת צרפת) הודחו בסיבוב השלישי. במשחק הגמר נפגשו סימון מאתיה ואיבון פטרה (צרפת צרפת) עם מרי-לואיז הורן (גרמניה הנאצית (1935–1945) גרמניה) ורולן ז'ורני (צרפת צרפת) וניצחו אותם בשתי מערכות. לסימון מאתיה זה היה התואר השני באליפות זו. תחרות נשים תחרות גברים האתר הרשמי של אליפות צרפת הפתוחה נתונים נוספים על האליפות
אבי ארזוני

אָבִי אַרְזוֹנִי הוא קצין צה"ל במילואים בדרגת תת-אלוף, שירת בתפקידי פיקוד בחיל הים, בהם מפקד שייטת ספינות הטילים, ראש מספן המודיעין ומפקד בסיס חיפה. ארזוני בוגר קורס חובלים, שירת כמפקד ספינת טילים אח"י גאולה (דצמבר 1990 עד יולי 1992), מפקד ספינת טילים אח"י חנית ומפקד שייטת ספינות הטילים בשנים 2003 עד 2005. תחת פיקודו זכתה השייטת בפרס הרמטכ"ל ליחידות מצטיינות. ב-2007 מונה לראש מספן המודיעין במטה חיל הים וב-2009 מונה למפקד בסיס חיפה וכיהן בתפקיד עד נובמבר 2011. לאחר שחרורו עוסק בייעוץ ביטחוני ופיתוח עסקי. הוא בעל תואר ראשון בניהול מאוניברסיטת חיפה (1994), בוגר המכללה למלחמה של הצי האמריקני (2001), בוגר המכללה לביטחון לאומי ובעל תואר שני במדעי המדינה ולימודי ביטחון מאוניברסיטת חיפה (2006). מדיה וקבצים בנושא אבי ארזוני בוויקישיתוף אפרת וייס, יחידת הסטי"לים זכתה בפרס הרמטכ"ל, באתר ynet, 1 באפריל 2004 תא"ל אלי שרביט נכנס לתפקידו כמפקד בסיס חיפה, באתר צה"ל (דרך ארכיון האינטרנט), 28 בנובמבר 2011
הכנסה רעיונית

הכנסה רעיונית היא מושג בדיני מיסים המתאר מצב בו רשויות המס מכירות בהכנסה שלא התקבלה בכסף, כאשר ניתן נכס או שירות בחינם או במחיר הנמוך משווי השוק, או כאשר ניתנת הלוואה ללא ריבית או בריבית הנמוכה ממחיר השוק. זאת כאשר מתן השירות/הלוואה/נכס ניתן במסגרת אחת ממערכות היחסים הבאות: ממעביד לעובד, מספק ללקוח, בעל שליטה או קרובו המקבל את ההטבה מחברה שבשליטתו. עקב ההכרה בהכנסה זו, נדרש בעל ההכנסה לשלם מס הכנסה בגינה. הכנסה רעיונית הוכרה במשפט הישראלי כבר בשנות ה-60 של המאה ה-20. בפסק דין שמרלינג ושפר נקבע, שגם הכנסה בשווה כסף חייבת במס. פסק הדין הנ"ל עוסק במקרה שקבוצת חקלאים עיבדה קרקע עבור פרדסנים, והפרדסנים בתמורה נתנו להם לשתול עגבניות בפרדס, נפסק כי לפרדסנים הכנסה מדמי שכירות ולחקלאים הכנסה ממשלח יד, למרות שכסף ממשי לא עבר בין שתי הקבוצות. רואים את הסיטואציה כאילו הפרדסנים השכירו לחקלאים את הקרקע, ולכן יש להם הכנסה מדמי שכירות, ובכסף הרעיוני הזה, הם שילמו לחקלאים עבור עיבוד הקרקע, ולכן רואים את החקלאים כבעלי הכנסה משירותי עיבוד הקרקע. בפסק דין מנחם, השופט ויתקון קובע במקרה של הכנסה בשווה כסף, אנו רואים את העסקה כאילו בוצעו כאן שתי עסקאות נפרדות, החייבות במס, גם אם כסף ממשי לא ניתן בין שני הצדדים : " אין גם להתעלם מן העיקרון, שעסקה או פעולה, שבדרך רגילה יוצרת הכנסה-שבפירות, אינה חדלה להיות מקור להכנסה חבת-מס בשל כך בלבד שהיא נעשתה לא תמורת כסף אלא תמורת נכס או הנאה אחרת הניתנת להפך לכסף. כל עסקת-חליפין, למעשה כרוכות בה בעסקה אחת שתי עסקאות. צד אחד -הוא הנישום - משכיר נכס או, למשל, נותן הלוואה או שירות כלשהו אך במקום לקבל כ- quid pro quo שכר דירה או ריבית, עמלה או כל תמורה אחרת המתאימה לסוג השירות או הפעולה, יקבל הוא נכס הון או שירות כלשהו. ואילו הצד השני נותן את הנכס או את השירות תמורת ההשכרה, ההלוואה או השכירות, שהוא מקבלו " בפס"ד זילברשטיין מינץנקבע כי סעיף 2 לפקודת מס הכנסה הוא המקור למיסוי הכנסה רעיונית, וסעיף 3(ט) לפקודה הוא רק סעיף כימות ותחימה של ההכנסה, ואינו יוצר מקור הכנסה עצמאי, אלא מפנה לסעיף 2, לצורך קבלת מקור המיסוי. ע"א 247/63 פ"ש פ"ת נ' שפר ושמרלינג, פ"ד יז (4) 2713. ע"א 308/57 פ"ש ת"א צפון נ' שבתאי מנחם, פ"ד יב (2) 881. ד"נ 3962/93 פשמ"ג נ' זילברשטיין ומינץ מיסים יא(1), ה-111.
פנדות אדומות

פנדות אדומות (שם מדעי: Ailuridae) היא משפחת טורפים דמויי כלב אשר התפתחה החל מתקופת האוליגוקן. רוב המינים הכלולים בה נכחדו למעט המין פנדה אדומה (Ailurus fulgens), החיה כיום בחלק ממזרח אסיה. הזואולוג הצרפתי ז'ורז' קיוויה סיווג את הפנדה האדומה ב-1825 כמין במשפחת הראקוניים, זאת כתוצאה מתכונות דומות כמו מבנה הראש, הזנב והתפקיד האקולוגי. בהמשך שייך אותם למשפחת הדוביים, לצד הפנדה הענקית (Ailuropoda melanoleuca), אשר אינה קרובה אליה כלל. מחקרים שבדקו את הקרבה לדביבון הראו שוני גנטי גדול ביותר, אשר לפי המאובנים מראה על ניתוק של 40 מיליון שנה בין שתי הקבוצות. כיום מעריכים שפנדות אלה הן קרוביה של הסמוריים, הראקוניים ובעיקר הבואשיים אך נחשבת למין פרימיטיבי יחסית. לדובים אשר להם מראה דומה היא כלל לא קרובה. הפנדה האדומה היא יונק קטן באורך 50–75 ס"מ ובמשקל 5–20 ק"ג. בעבר היו מינים גדולים יותר כמו הסימוקיון ששוטט במרחבי אירואסיה ואולי גם באמריקה הצפונית, היה בעל נשיכה חזקה ותפקד בדומה לפומה מודרנית. אחרוני הפנדות האדומות נכחדו בעידן הקרח האחרון, למעט המין הקיים המצוי כיום בסכנת הכחדה. תת-משפחה Amphictinae – נכחדה סוג Amphictis תת-משפחה Simocyoninae – נכחדה סוג Actiocyon סוג Alopecocyon סוג Protursus סוג סימוקיון (Simocyon) תת-משפחה Ailurinae סוג Magerictis סוג Pristinailurus סוג Parailurus סוג פנדה אדומה (Ailurus) מדיה וקבצים בנושא פנדות אדומות בוויקישיתוף פנדות אדומות, באתר ITIS (באנגלית) פנדות אדומות, באתר NCBI (באנגלית) פנדות אדומות, באתר Animal Diversity Web (באנגלית) פנדות אדומות, באתר האנציקלופדיה של החיים (באנגלית) פנדות אדומות, באתר GBIF (באנגלית)
אנטילוקפריים

אנטילוקפריים (שם מדעי: Antilocapridae) היא משפחה של פרסתנים מכפילי פרסה החיים רק בערבות אמריקה הצפונית. בעבר היו מינים שונים במשפחה אך כיום רובם נכחדו ורק מין אחד שרד - אנטילוקפרה אמריקאית (Antilocapra americana). הם התפתחו בתקופת המיוקן ושגשגו במיוקן ובפליוקן אך רובם נכחדו לאחר מכן. בני משפחה זו הם בעלי גפיים חזקות העוזרות להם לרוץ במהירות, קרניים קטנות הנושרות מדי שנה ו-4 מדורים בקיבתם העוזרים להם להעלות גירה ולעכל את ארוחתם בשנית. האנטילוקפרה המודרנית מזכירה במראה צבי בעל קרניים רחבות וציצה המזכירים את ראש הג'ירפה. למעשה האנטילוקפרות הם קרובותיהם הרחוקות של הג'ירפות וקרובות גם לאיילים. מינים נכחדים רבים דמו במראם לאיילים והיו בעלי קרניים מסועפות. הקשר בינם לצבאים ולשאר הפריים אינו קרוב. מדיה וקבצים בנושא אנטילוקפריים בוויקישיתוף אנטילוקפריים, באתר ITIS (באנגלית) אנטילוקפריים, באתר NCBI (באנגלית) אנטילוקפריים, באתר האנציקלופדיה של החיים (באנגלית) אנטילוקפריים, באתר GBIF (באנגלית)
אדוורד גרק

אדוַורד גֶרֶק (בפולנית: Edward Gierek; נכתב גם גיֶירק; ‏6 בינואר 1913 – 29 ביולי 2001) היה פוליטיקאי פולני קומוניסטי, מנהיגהּ דה פקטו של פולין בשנים 1970–1980, וראש מפלגת הפועלים הפולנית. גרק החליף בתפקיד זה את ולדיסלב גומולקה. הוא הודח מתפקידו לאחר ששביתות פועלים בגדנסק הובילו להסכם גדנסק בין המדינה הקומוניסטית לבין איגוד הפועלים האנטי-קומוניסטי "סולידריות". נולד בכפר פורבקה הסמוך לעיר סוסנוביץ, למשפחת כורי פחם. אביו נהרג בתאונה במכרה כשהיה בן 4. אמו נישאה בשנית והיגרה לצפון צרפת, בה גדל. הוא הצטרף למפלגה הקומוניסטית הצרפתית ב-1931, ונשלח לפולין כדי לארגן שביתה. שירת בצבא הפולני בסטרי שבגליציה. ב-1934 עבר לבלגיה, עבד במכרה פחם, והצטרף למפלגה הקומוניסטית הבלגית. במהלך מלחמת העולם השנייה נותר פעיל במפלגה הקומוניסטית הבלגית. גרק חזר לפולין ב-1948 והתקדם בשורות המפלגה הקומוניסטית, עד שהפך ב-1957 לחבר הפרלמנט הפולני. כמזכיר מחוז קטוביץ יצר לעצמו כוח פוליטי, והפך למנהיג הצעירים במפלגה. ב-1970 התרחשה מחאה ציבורית רחבה בשל העלאה חדה של מחירי מוצרי היסוד, מחאה שדוכאה בכוח על ידי המשטר והובילה למותם של עשרות מפגינים. הדבר הוביל להדחתו של מנהיג פולין ולדיסלב גומולקה, על ידי מנהיגות המפלגה בשיתוף עם ליאוניד ברז'נייב. במקומו מונה גרק ב-20 בדצמבר 1970 לראש המפלגה והמנהיג דה פקטו של פולין. גרק הבטיח רפורמות כלכליות, ומיסד תוכנית לתעשייה מודרנית ולהגברת הזמינות של מוצרי הצריכה, דברים שביצע בפועל בעיקר באמצעות הלוואות מגורמי חוץ. יחסיו החיוביים עם פוליטיקאים מערביים, במיוחד נשיא צרפת ואלרי ז'יסקר ד'אסטן ונשיא גרמניה המערבית הלמוט קוהל, איפשרו את הסיוע וההלוואות ממדינות המערב. במהלך תקופת כהונתו בשנות השבעים עלתה רמת החיים בפולין, והפופולריות של גרק גברה. עם זאת, הכלכלה הפולנית נפגעה במהלך משבר הנפט של 1973, וב-1976 הוא נאלץ להעלות מחירים. ביוני 1976 פרצו מרידות שדוכאו בכוח, אך בעקבותיהן בוטלו העלאות המחירים. ב-1979, למרות ניסיונותיו של ברז'נייב למנוע זאת, איפשר גרק את ביקור האפיפיור יוחנן פאולוס השני בפולין, הביקור הראשון של אפיפיור במדינה קומוניסטית, שבדיעבד נחשב לנקודת ציון בשינויים הדמוקרטיים שחלו בפולין ובמדינות קומוניסטיות נוספות בשנים שלאחר מכן. ב-1980 ביצע גרק רפורמות כלכליות חדשות, בעקבות חובות לאומיים גבוהים, מחסור במזון ותעשייה מיושנת. עליית המחירים הביאה למחאה ברחבי המדינה, במיוחד בגדנסק ובמספנות שצ'צ'ין. גרק נאלץ להעניק מעמד משפטי חוקי לתנועה האנטי-קומוניסטית סולידריות שמחתה נגד הרפורמות, וחתם על הסכם גדנסק שאפשר את הזכות לשביתה. זמן קצר לאחר מכן, ב-5 בספטמבר 1980, הודח גרק מראשות המפלגה ומהנהגת פולין, והוחלף על ידי סטניסלב קאניה. בדצמבר 1981 נכלא גרק לשנה על ידי מנהיגה הבא של פולין, הגנרל וויצ'ך ירוזלסקי. גרק היה נשוי לסטניסלבה ז'דרוסיק, ונולדו להם שני בנים; אחד מהם הוא אדם גרק, פרופסור באוניברסיטת שלזיה וחבר הפרלמנט האירופי מ-2004. גרק מת ב-2001 לאחר מחלת ריאות, בצ'שין, שבה התגורר בשנותיו האחרונות. הוא נקבר בבית הקברות פובונזקי. ב-1990 נכתבו אודותיו שני ספרים ממחברים שונים שהתבססו על ראיונות נרחבים עם גרק; הספרים הפכו לרבי-מכר בפולין. מדיה וקבצים בנושא אדוורד גרק בוויקישיתוף Edward Gierek, Polish Leader from Decade 1970-1980 אדוורד גרק, באתר אנציקלופדיה בריטניקה (באנגלית) אדוורד גרק, באתר "Find a Grave" (באנגלית)
בנג'ו (פירושונים)

האם התכוונתם ל... בנג'ו – כלי מיתר שמקורו בתרבות האפרו-אמריקאית שעון בנג'ו – סוג של שעון מטוטלת אישים ששמם בנג'ו: יעקב בנג'ו – קצין בכיר בצה"ל עפרה בנג'ו – היסטוריונית ישראלית
אלכסנדר ברש

האם התכוונתם ל... אלכסנדר ברש (זואולוג) – זואולוג ומחנך ישראלי, ממייסדי הוראת מדעי הטבע בעברית, פרופסור באוניברסיטת תל אביב. חוקר הרכיכות שבאגן הים התיכון אלכסנדר ברש (סופר) – משורר, סופר ועיתונאי ישראלי בשפה הרוסית
דורון מור יוסף

דורון מור יוסף (נולד ב- 1970) הוא קצין צה"ל בדרגת אלוף-משנה, אשר שימש כמפקד מחוז דרום בפיקוד העורף. עם גיוסו לצה"ל בשנת 1988 שובץ בחטיבת הנח"ל בגדוד 931(שחם). בנח"ל עבר מור יוסף הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. מור יוסף שימש במספר תפקידי פיקוד בחטיבה. לאחר מכן שימש כמפקד פלנ"ט נח"ל והוביל אותה בלחימה בדרום לבנון. לאחר שהועלה לדרגת סא"ל, שימש מור יוסף כמפקד גדוד 50 בין השנים 2000–2003, והוביל אותו בלחימה כנגד הטרור הפלסטיני באינתיפאדה השנייה. לאחר מכן שימש כקצין המבצעים של פיקוד המרכז וכסגן מפקד חטיבת הנח"ל, בין היתר במלחמת לבנון השנייה. לאחר המלחמה הועלה מור יוסף לדרגת אל"ם ומונה לראש מטה עוצבת האש. לאחר מכן מונה למפקד מחוז דרום בפיקוד העורף, ושימש בתפקידו בין היתר במבצע עמוד ענן. בתפקידו הבא שימש כקצין אג"ם פיקוד העורף. עמר לחמנוביץ, ומצעדנו עוד ירעים אנחנו פה, באתר ישראל היום, 20 באפריל 2012. אופיר הגלילי, אל"ם מור יוסף מונה למפקד מחוז דרום של פיקוד העורף, באתר צה"ל (דרך ארכיון האינטרנט), 6 ביולי 2011. עמר לחמנוביץ, ומצעדנו עוד ירעים אנחנו פה, באתר ישראל היום, 20 באפריל 2012. פליקס פריש, תחקיר: "הצלף הפלסטיני" היה נער עם רובה צעצוע, באתר ynet, 28 בפברואר 2002. טל זגרבה, ראיתי זוג על הרצפה. קיוותי שהם חיים, על אל"ם מרדכי כמח"ט יהודה, במחנה, ‏ 31 אוגוסט 2008. עמיר רפפורט, "אש על כוחותינו: כך הכשלנו את עצמנו במלחמת לבנון השנייה", תל אביב: ספריית מעריב, 2007, עמודים 312-313. כתבי nrg מעריב, בדרום חזרו לממ"דים: "יורים על בתי כנסת והעולם שותק", באתר nrg‏, 19 באוגוסט 2011. טל שלו ואמיר בוחבוט‏, נתניהו: "צה"ל ערוך להרחבה משמעותית של הפעולה", באתר וואלה, 15 בנובמבר 2012. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אלון השעם

אלון השעם (שם מדעי: Quercus suber) הוא עץ אלון ירוק-עד שגודלו בינוני. מקליפתו של עץ האלון מופק חומר השעם אשר ממנו מיצרים לרוב פקקי בקבוקים ואטמים בשל אי חדירותו לנוזלים. אלון השעם גדל בדרום-מערב אירופה, בעיקר באזור פורטוגל, גיברלטר, צרפת, איטליה וספרד וכן בצפון-מערב אפריקה בעיקר באזור מרוקו תוניסיה ואלג'יריה. כשליש מיערות השעם בעולם גדלים בפורטוגל, והמדינה מייצרת כ-50 אחוזים מכלל תפוקת השעם העולמית. קליפתו של אלון השעם עבה ומבודדת והיא מתחדשת פעם אחת בעשר שנים. מכיוון שהשעם אטום לנוזלים, מייצרים ממנו פקקים לבקבוקים ובעיקר לבקבוקי יין. פירותיו של אלון השעם הם בלוטים אשר קוטרם הוא 2–3 סנטימטרים, גזעו צפוף ורחב. אלון השעם אינו דורש השקיה מרובה, והוא חסכוני במים גובהו של האלון מגיע עד 20 מטרים, ואורך חייו הוא כ-150 שנה. בישראל גדלים מספר עצים: בגינון על תל כפר-סבא במזרח העיר, בחורשה הלימודית של קריית אונו, במרום גולן וביער גבעת כ"ח (יער קולה) על שביל אלכסנדרוני (סימון שחור) קיים פרט בודד בטבע. מדיה וקבצים בנושא אלון השעם בוויקישיתוף אלון השעם, באתר ITIS (באנגלית) אלון השעם, באתר NCBI (באנגלית) אלון השעם, באתר האנציקלופדיה של החיים (באנגלית) אלון השעם, באתר Tropicos (באנגלית) אלון השעם, באתר GBIF (באנגלית) אלון השעם, באתר The Plant List (באנגלית) אלון השעם, באתר IPNI (באנגלית) אלון השעם באתר קק"ל אלון השעם באתר הרשימה האדומה של IUCN אלון השעם - עצים ושיחים ביערות קק"ל Quercus-suber rainforest-alliance שעם - שאלות ותשובות, באתר ארודור רשימת עצים חסכני מים - ירושלים
הספר הכחול

האם התכוונתם ל... הספר הכחול (בינוי) – המפרט הכללי לעבודות בנייה בישראל פרויקט הספר הכחול – מחקר שערך חיל האוויר של ארצות הברית בנושא עצמים בלתי מזוהים פרויקט הספר הכחול (שיר) – שיר של נינט טייב מהאלבום כל החיות ידעו תוכנית הספר הכחול – תוכנית שיזם נורי א-סעיד ראש ממשלת עיראק בשנת 1943 הספר האדום (פירושונים) הספר הלבן (פירושונים)
רייניש

האם התכוונתם ל... אריה רייניש – איש חינוך ישראלי מרטין רייניש – אדריכל צ'כי ריקה רייניש – שחיינית מזרח גרמנית שמואל ריניש – ראש המועצה החמישי של המועצה המקומית נשר